Geen bestellings vir nuwe Covid-entstof | Maroela Media
Pres. Cyril Ramaphosa tydens sy besoek in Maart verlede jaar aan Aspen se fasiliteit in die Oos-Kaap. (Foto: Elmond Jiyane, GCIS)
Die farmaseutiese reus Aspen het Dinsdag gesê dat hy nog geen bestellings vir sy nuwe Covid-19-entstof ontvang het wat deels op tuisbodem vervaardig is nie.
Aspen se hoofkantoor is in Durban geleë. Die groep het verlede jaar 'n ooreenkoms met die VSA-gebaseerde maatskappy Johnson & Johnson aangegaan om die entstof vir pasiënte in Suid-Afrika en Afrika te vervaardig. Die ooreenkoms is in Maart gefinaliseer en proewe vir dié entstof, Aspenovax, duur sedert Januarie vanjaar.
Aspen het egter nog geen bestellings vir sy entstof gekry nie, al is Afrika die kontinent met die minste ingeëntes (16% van die bevolking).
"As ons geen Covid-19-entstofbestellings kry nie, sal daar duidelik geen rede wees om met die vervaardiging daarvan voort te gaan nie," het Stavros Nicolau, senior uitvoerende hoof vir strategiese handelsontwikkeling, in 'n e-pos aan AFP gesê.
Die maatskappy sê hy is aanvanklik "verseker dat die streekvervaardigingsplatform van kernbelang is en ondersteun sal word".
"Ons het op hierdie aanvanklike hoeveelhede staatgemaak om ons die tyd te gun om na ander entstowwe te keer.
"Die werklikheid is indien Aspen nie bestellings kan bekom en 'n produksiestroom vestig nie, watter hoop is daar vir ander en hoekom sal enigiemand verder in die vasteland belê? Die behoefte aan streekvervaardiging sal net 'n politieke bonus bly wat geen werklike waarde het nie."
Luidens statistieke van die Afrika- sentrums vir siektebeheer en -voorkoming is net 15,8% van die Afrika-bevolking ingeënt, terwyl daar 'n oorvloed entstofdosisse beskikbaar is.
Afrika sukkel om sy mense teen die virus te immuniseer, deels weens wydverspreide entstofhuiwerigheid.
Wydverspreide entstofhuiwerigheid = wysheid. Hou maar julle gif, dankie maar nee dankie.
… en Pfizer Is nou ook in die Kaapse aan botteltjies rol… Is daar mense wat nou bid dat die virus wil muteer om geld te maak? Of ons van die vieslike masker ontslae sal kan raak is al klaar 'n goeie vraag want dit word reeds op groot skaal hier vervaardig deur onse 'werkskeppers'. Dalk sal die cannabisbedryf die gedagtes afwentel na ander afdwingbare wetgewing.